Yangi dars bayoni - Sana “ ” 201 yil

|
Sana “ ” 201 yil
|
bet | 87/103 | Sana | 14.02.2024 | Hajmi | 1,37 Mb. | | #156399 |
Bog'liq 10 s-d-i-tYangi dars bayoni:
Molekulasida amino – NH2 va karboksil – COOH guruhlari bor organik birikmalarga aminokislotalar deyiladi. Aminokislotalarni organik kislotalarning hosilalari deb, ya’ni kislotalar radikalidagi vodorod atomlarining aminogruppaga almashinishining natijasi deb qarash mumkin.
Fizik va kimyoviy xossalari. α -aminokislotalar rangsiz kristall moddallar. Ko‘pchiligi suvda yaxshi eriydi, aminokislotalar ko‘pincha shirin ta’mga ega, lekin noxush ta’mli va achchiq ta’mli aminokislotalar ham bor.Indikatorlar rangiga ta’siri. Monoaminomonokarbon va diaminodikar
bon aminokislotalar indikator rangini o‘zgartirmaydi. Diaminomonokarbon aminokislotalar ishqoriy, monoaminodikarbon aminokislotalar kislotali tabiatga ega va shunga qarab indikator rangiga ta’sir ko‘rsatadi.Tuzlarning hosil bo‘lishi. α-aminokislotalar bir vaqtning o‘zida asosli aminogruppa va kislotali karboksil guruhlarga ega. Shu sababli ham asoslar, ham kislotalar bilan reaksiyaga kirishib tuzlar hosil qiladi, ya›ni amfoter xususiyatga ega bo‘lgan birikmalardir.
Ishlatilishi. Aminokislotalar organizm oqsilini hosil qilishda eng zarur moddalardir. Bu moddalar inson va hayvonlar iste’mol qilayotgan ozuqasi tarkibida bo‘ladi. Lekin aminokislotalarning o‘zini to‘g‘ridan to‘g‘ri qabul qilish ham mumkin. U juda holsizlangan bemorlarga beriladi, og‘ir operatsiyalardan so‘ng bemorni ovqat oshqozon-ichak yo‘lidan o‘tkazmaydigan qilib ovqatlantirishda foydalaniladi. Aminokislotalar ba`zi kasalliklarni davolovchi vosita sifatida (masalan, glutamin kislota asab kasalligini, gistidin oshqozon yarasi kasalligini davolashda) ishlatiladi.Ba`zi aminokislotalar qishloq xo‘jaligida hayvonlarning o‘sishini normallashtirish uchun ular ovqatiga qo‘shib beriladi.
Peptidlar va oqsil moddalarPeptid deb, oqsillarning asosini tashkil etuvchi ikki yoki undan ortiq
aminokislotalarni polikondensatlanishidan hosil bo‘lgan moddalar deb qarash mumkin. Ular ikki aminokislota qoldig‘idan tashkil topgan bo‘lsa – dipeptid, uchtadan – tripeptid va hokazo deyiladi.
Har qanday peptidlarni molekulalari uzun zanjiridan tashkil topib, ikki uchga ega, birinchi uchi amino guruh – NH2 hisobiga azot bilan tugaydi, ikkinchi uchi esa karboksil esa – COOH hisobiga uglerod bilan tugaydi.Oqsillar α-aminokislotalarning qoldiqlaridan tashkil topgan yuqori molekular murakkab organik birikmalardir. Aminokislotalar soni 50 tagacha bo‘lgan yuqori molekular birikmalar peptidlar (10 gacha bo‘lganlari oligopeptid, undan yuqorilari polipeptid) 50 dan ortiqlarini shartli ravishda oqsillar deb atash qabul qilingan.Tabiatda tarqalishi. Oqsillar o‘simlik protoplazmasining asosini tashkil etadi. Ular hayvonlarning qoni, suti, muskul va tog‘ayi tarkibida bo‘lib muhim hayotiy ro‘l o‘ynaydi. Oqsillar soch, tirnoq, teri, pat, jun, ipak tarkibiga ham kiradi. Shuningdek, tuxumning asosiy tarkibiy qismini tashkil etadi.Hayvon va o‘simliklar a’zolarida oqsillar turli funksiyalarni bajaradi. Ko‘pchilik gormonlar, fermentlar, antibiotiklar va toksinlar oqsil moddalardan tashkil topgan. Ko‘p hollarda oqsillar hayvon hujayralari qobig‘ini hosil qiladi va modda almashinish jarayonida hujayralarning o‘sishida muhim rol
o‘ynaydi.Sinanishi. Oqsillar kimyoviy tarkibiga ko‘ra oddiy va murakkab oqsillarga bo‘linadi.
Oddiy oqsillar yoki proteinlarga to ‘liq gidrolizlanganda faqat aminokislotalar hosil bo‘luvchi oqsillar kiradi. Ular oqsillar orasida ko‘pchilikni tashkil etadi.Murakkab oqsillar yoki proteidlarga gidrolizlanganda aminokislotalardan tashqari oqsil bo‘lmagan tabiatga ega moddalar (uglevodlar, fosfat kislota, nuklein kislota va b.) ham hosil bo‘ladigan oqsillar kiradi.Oqsillarning umumiy xossalari. Oqsillarning biologik faolligi ularning molekulasi fazoviy tuzilishi va kimyoviy tuzilishiga bog‘liq bo‘ladi. Oqsillar turli ㌳zik xossalarga ega: ba’zilari suvda kolloid eritma hosil qilib eriydi (tuxum oqsili), ba’zilari tuzlarning suyultirilgan eritmalarida eriydi, uchinchilari umuman erimaydi (teri to‘qimalarining oqsillari).Oqsillar denaturatsiyasi - bu oqsillar kon㌳guratsiyasining (ikkilamchi va uchlamchi strukturalarining) qizdirish, radiatsiya, kuchli kislota, ishqorlar, og‘ir metallar tuzlari, kuchli silkitish ta’sirida buzilishidir. Oqsillar denaturat-siyasida fazoviy strukturasi buzilishi (vodorod, tuz, e㌳r, polisul㌳d bog‘larining buzilishi) natijasida oqsillarning biologik faolligi ham yo‘qoladi.Oqsillarga sifat reaksiyasi. Oqsillarga sifat reak-siyalaridan biri biuret reaksiyasi hisoblanadi. Biuret reaksiyasi: ishqoriy muhitda mis (II) sulfatning eritmasi binafsha rangga bo‘yaladi. Biuret reaksiyasi —CO—
NH— bog‘lar yoki peptid bog‘lar uchun xos reaksiyadir. Masalan, dipeptid – ko‘k, tripeptid binafsha, yuqori peptidlar esa qizil rang beradi. Oqsillarning biologik ahamiyati. Oqsillar tirik organizmlarning asosiy tarkibiy qismi bo‘lib, ular barcha о’simlik va hayvon hujayralarining protoplazmalari va yadrolari tarkibiga kiradi. Hayot oqsillarning yashash usulidir! Hayvon organizmi o‘zining oqsillarini olayotgan oziqlaridagi oqsillar aminokislotalari hisobiga quradi.Oziqda oqsil yetishmovchiligi yoki bo‘lmasligi og‘ir kasalliklarga olib keladi. Oqsillarning oziq qiymati ulardagi aminokislota tarkibi, almashinmaydigan aminokislotalari bilan belgilanadi. Hayvon organizmiga oqsillar o‘simlik va boshqa hayvon oziqlari bilan birga kiradi. Oshqozon va ichak fermentlari ta’sirida oqsillarning gidrolizi ro‘y beradi. Bunda hosil bo‘lgan aminokislotalar ichak devorlari orqali qonga so‘riladi, qon esa ularni to‘qima va hujayralarga yetkazadi. U yerda ulardan shu organizm uchun zarur bo‘lgan oqsillar sintezlanadi. Oqsillardan organizmning hujayra va to‘qimalari tuzilmalari hosil qilinadi.
|
| |